UČNA PRIPRAVA
Napisala in izvedla: Matejka Doles Korošec

Starostna skupina otrok: 3 - 6 let
TEMA: SNEŽAKI

NAČELA:
· načelo enakih možnosti in upoštevanja različnosti med otroki ter načelo
multikulturalizma
· načelo omogočanja izbire in drugačnosti
· načelo sodelovanja s starši


PODROČJE DEJAVNOSTI:
1. jezik
1. umetnost
· matematika
· narava

CILJI:
Otroci:
1. pozorno poslušajo pravljico, se identificirajo s književnimi osebami in doživljajo književno dogajanje;
1. opazujejo ilustracijo v reviji, se urijo v štetju in se učijo orientacije na papirju;
1. razlikujejo zvoke po barvi;
1. spontano zaplešejo in se ob gibanju sprostijo;
1. prepoznajo razlike in urijo spomin;
1. uredijo sličice v logično zaporedje;
1. štejejo udarce na glasbilo in uporabljajo imena za števila;
1. se ustvarjalno izražajo z lutko;
1. ob poslušanju pravljic in pesmic doživljajo ugodje.

METODE: 
1. delo z besedilom
1. poslušanje
1. pogovor
1. igra z lutko
1. igra

OBLIKE: 
1. skupna
1. skupinska
1. delo v trojicah
1. individualna
SREDSTVA:
Knjiga SNEŽAKI V VRTCU, barvni papir, lepilni trak, različni klobuki, metle, rokavice, šali, elastika, mali ritmični instrumenti, zamaški, barvice, plastične žličke ali lesene paličice, CD-predvajalnik, poljubna vesela glasba.

LITERATURA:
· Kurikulum za vrtce (1999). Ljubljana: Ministrstvo za šolstvo, Zavod za šolstvo

METODIČNI POSTOPEK


	
Uvod z motivacijo










NOVE NALOGE














	
Otroke povabim na blazine in jim zastavim uganko.



MOŽ JE BREZ OBLEKE,
LE KLOBUK IMA,
PA SE NIČ NE TRESE,
SAJ JE IZ SNEGA.
(Anja Štefan)
. 
V reviji Cicido, januar 2011 si  ogledamo nalogi z naslovom SNEŽAKI na strani 36 in SNEŽENE ŽENE IN SNEŽENI MOŽJE na strani 37.
Če je mogoče, naj si otroci ogledujejo naloge v dvojicah ali trojicah. Gumbe pri nalogi SNEŽAKI lahko samo štejejo, da se ne bodo prepirali glede nalepk.

Če je mogoče, gremo potem na sneg postavit novega ali polepšat starega snežaka.

V naslednjih dneh se igramo igre SNEŽAKI V VRTCU.

IGRE, KI SE JIH LAHKO IGRAMO VSI SKUPAJ

SNEŽAKI PLEŠEJO
Otrokom nalepimo na oblačila gumbe iz papirja. Prva skupina ima samo en gumb, druga dva, tretja tri.
Dogovorimo se: 
En udarec na tamburin pomeni, da so na plesišče vabljeni snežaki z enim gumbom.
Udarca na triangel in boben pomenita, da so na plesišče vabljeni snežaki z dvema gumboma. 
Snežaki s tremi gumbi imajo najtežjo nalogo. Slišati morajo tri zvoke: kraguljčke, palčke in ropotuljo.
Ko se snežaki zberejo na plesišču, zaplešejo ob glasbi. Ko glasba utihne, prepustijo plesišče naslednji skupini.
Če otrokom štetje ni pretežko, dodamo štiri ali celo pet instrumentov.


UGANI, KAJ JE DRUGAČE
Potrebujemo štiri kostume za snežake. Sredstva: rokavice, šali, različni klobuki, metle, korenčki iz papirja, ki jih pritrdimo z elastiko, gumbi različnih barv iz papirja, ki jih z lepilnim trakom nalepimo na oblačila.
Štirje otroci so snežaki, drugi jih natančno opazujejo, kako so oblečeni. Dva otroka za nekaj časa zapustita igralnico. Ko se vrneta, skušata ugotoviti, kaj se je spremenilo. Dva snežaka si medtem zamenjata  oblačila in gumbe.


IGRE, KI SE JIH OTROCI IGRAJO SAMI, V PARU ALI V MANJŠIH SKUPINAH

POSLUŠAJ – ŠTEJ
Iz papirja izrežemo snežaka. Otrok je skrit za zaslonom in igra na boben. Prijatelj na drugi strani mize šteje udarce in polaga na snežaka gumbe (dva udarca, dva gumba ...). Gumbe lahko zamenjajo zamaški od jogurta.


UREDI

Narišemo pet ali več snežakov. Na prvi sličici je snežak, ki ima samo korenček, na drugi ima korenje in oči, na tretji ima že usta ... na zadnji sličici je snežak popoln. Sličice pomešamo, otrok jih mora razvrstiti po logičnem zaporedju.


LUTKOVNI KOTIČEK

Otroci narišejo snežake, jih izrežejo in nalepijo na slamico ali leseno palčko. Zaigrajo predstavo. Lahko jim malce pomagamo in predlagamo, kakšno predstavo naj zaigrajo: SNEŽAKI NA OBISKU PRI DEDKU MRAZU, SNEŽAKI IMAJO ZABAVO, SNEŽAKI NA MORJU, SNEŽAKI KRASIJO NOVOLETNO SMREČICO ...


KNJIŽNI KOTIČEK

Izposodimo si knjige s pravljicami in pesmicami o snežakih. Beremo, se pogovarjamo o podobnostih in razlikah v vsebini ...

